CELEX: E1998P0004
Language: da
Date: 1998-06-02 00:00:00
Title: Anmodning fra Oslo byrett om en rådgivende udtalelse fra EFTA-Domstolen i sagen Blyth Software Ltd mod AlphaBit AS, Oslo byretts beslutning af 14. maj 1998

Vigtig juridisk meddelelse

|

E1998P0004

Anmodning fra Oslo byrett om en rådgivende udtalelse fra EFTA-Domstolen i sagen Blyth Software Ltd mod AlphaBit AS, Oslo byretts beslutning af 14. maj 1998  

EF-Tidende nr. C 331 af 29/10/1998 s. 0024 - 0025

Anmodning fra Oslo byrett om en rådgivende udtalelse fra EFTA-Domstolen i sagen Blyth Software Ltd mod AlphaBit AS, Oslo byretts beslutning af 14. maj 1998 (Sag E-4/98) (98/C 331/10)Oslo byrett, Norge, har ved sin beslutning af 14. maj 1998, som indgik til EFTA-Domstolens dommerkontor den 2. juni 1998, anmodet denne om at afgive en rådgivende udtalelse i sagen Blyth Software Ltd mod AlphaBit AS om følgende spørgsmål:1. Er det uforeneligt med EØS-aftalens artikel 4, at en national gennemførelsesbestemmelse på sagsøgtes anmodning bemyndiger en norsk domstol til at afgøre, at en virksomhed med forretningssted (hjemsted) i et andet EØS-land end Norge skal stille sikkerhed for sagsomkostningerne, når den anlægger sag mod en virksomhed med forretningssted (hjemsted) i Norge, når en sådan sikkerhedsstillelse ikke kan kræves fra juridiske personer med forretningssted (hjemsted) i Norge?2. Hvis et sådant krav som udgangspunkt ikke er foreneligt med EØS-aftalen, skal så EØS-aftalens artikel 4 alligevel fortolkes således, at et krav om sikkerhedsstillelse for sagsomkostninger kan være berettiget (proportionalt) på baggrund af hensigterne i loven og det saglige